**Katedra za zajedničke sadržaje**

**Upisivanje obveznih kolegija iz stranih jezika u programima koji imaju mogućnost izbora i mogućnost prepisivanja**

Studijski programi Filozofskog fakulteta u Osijeku donose se u skladu sa Statutom sveučilišta i drugim općim aktima „te sadrže strane jezike, posebice engleski jezik, kao opće obvezne predmete, naročito na nefilološkim preddiplomskim sveučilišnim i specijalističkim diplomskim studijima“ (Sveučilište Josip Juraj Strossmayer, Pravilnik o studijima i studiranju, srpanj 2015., Poglavlje II. 5. Studijski programi, Članak 11, točka 3.5., str. 7; <http://www.unios.hr/wp-content/uploads/2015/07/SJJS_Pravilnik_o_studijima_i_studiranju_srpanj_2015.pdf> ).

Određeni programi prijediplomskih studija na Filozofskom fakultetu u Osijeku u okviru obveznih zajedničkih kolegija nude studentima mogućnost odabira između engleskog i njemačkog jezika. U oba se slučaja radi o stručnom stranom jeziku za humanističke i društvene znanosti koji pretpostavlja određeno predznanje studenata iz osnovne i/ili srednje škole te omogućuju stjecanje onih kompetencija koje su potrebne tijekom akademske naobrazbe. Detaljni opisi sadržaja programa Engleskog za humanističke i društvene znanosti i Njemačkog za humanističke i društvene znanosti nalaze se u izvedbenim programima studija na mrežnicama o studijskim programima (<https://www.ffos.unios.hr/studijski-programi/>) i pojedinim kolegijima (<https://sokrat.ffos.hr/ff-info/>).

**Koji strani jezik upisati i kada?**

Ukoliko program određenoga studija omogućuje slobodan odabir, studenti prijediplomskoga studija prema svojemu predznanju i sadržaju kolegija koji je objavljen na mrežnim stranicama Filozofskog fakulteta u Osijeku biraju ili engleski ili njemački jezik kao obvezni kolegij pri upisu na prvu godinu. Student može upisati samo jedan strani jezik za humanističke i društvene znanosti kao obvezan kolegij. Broj 1 u nazivu kolegija označava prvi semestar slušanja kolegija bez obzira o kojoj se godini učenja radi. Predmet se upisuje u Informacijski sustav visokih učilišta (ISVU). Odabrani strani jezik potrebno je nastaviti učiti u trajanju koje je predviđeno programom studija. Primjerice, ako studijski program na Odsjeku za povijest predviđa četiri semestra stranog jezika kao obveznog kolegija, to znači da student koji odabere engleski jezik treba odslušati i položiti obvezne kolegije *Engleski za humanističke i društvene znanosti 1,2,3,4* tijekom prijediplomskog studija.

**Može li se prepisati iz već upisanoga na drugi strani jezik?**

Ukoliko se student tijekom studija želi prepisati iz već upisanoga kolegija stranog jezika (npr. engleskog) na kolegij iz drugoga stranoga jezika (npr. njemački), potrebno je obratiti pozornost na *Odluku Fakultetskog vijeća od 16. 2. 2022. o vremenskom roku ispisa studenata s izbornih kolegija i s obveznih kolegija koji imaju mogućnost izbora upisa.* Prema toj Odluci predmet upisan u Informacijski sustav visokih učilišta (ISVU) može se brisati na zahtjev studenta ako bude podnesen najkasnije 14 dana od datuma upisa u semestar i ako za brisanje upisanog predmeta postoje opravdani razlozi.

Pisani zahtjev u kojem se navode opravdani razlozi za prebacivanje na drugi strani jezik treba elektroničkim putem poslati prvo predmetnim nastavnicima iz stranih jezika. Nakon što predmetni nastavnici razmotre opravdanost zahtjeva i odgovore studentu, o pozitivnom odgovoru treba obavijestiti voditelja Odsjeka određenog studija.

**Što ako se student želi prepisati iz već upisanoga na drugi strani jezik?**

Student ne može kombinirati slušanje i polaganje dvaju stranih jezika tijekom prijediplomskog studija. Ako se student, primjerice, nakon prvog (zimskog) semestra prepiše s kolegija *Engleski za humanističke i društvene znanosti 1* na kolegij *Njemački za društvene znanosti 2*, student može upisati kolegij *Njemački za društvene znanosti 1* u zimskom semestru iduće akademske godine. Student u takvoj situaciji može u jednom semestru slušati dva kolegija: *Njemački za društvene znanosti 1*  i *Njemački za društvene znanosti 3.* Ispit/e iz stranoga jezika iz kojega se ispisao (npr. engleskog) student više nema obvezu polagati.

**Priznavanje ispita stranih jezika položenih na drugim fakultetima**

Studenti koji su položili ispit/e iz stranog jezika na drugim fakultetima iz područja humanističkih i društvenih znanosti trebaju se javiti svojim predmetnim nastavnicima s potvrdom o položenom ispitu. Nakon usporedbe opsega, programa i broja dobivenih ECTS bodova, nastavnik će priznati položeni ispit ili uputiti studenta na slušanje kolegija.

**Kako biti siguran koji strani jezik odabrati?**

Studenti se savjetuju da na samom početku prijediplomskog studija procijene razinu svojega predznanja potrebnu za pohađanje i polaganje nastave određenoga stranoga jezika na fakultetskoj razini, pri čemu će nositelji kolegija rado pomoći. Za sva dodatna pitanja studenti se slobodno mogu obratiti nositeljima kolegija:

Engleski za humanističke i društvene znanosti – dr. sc. Dubravka Kuna ([dkuna@ffos.hr](mailto:dkuna@ffos.hr))

Engleski za humanističke i društvene znanosti – dr. sc. Mirna Varga ([mvarga@ffos.hr](mailto:mvarga@ffos.hr))

Engleski za humanističke i društvene znanosti te Njemački za humanističke i društvene znanosti – dr. sc. Ninočka Truck-Biljan ([ntruck@ffos.hr](mailto:ntruck@ffos.hr))